കോവിഡ് നിയന്ത്രണങ്ങള് ലംഘിച്ച് തമിഴ്നാട്ടിലേക്ക് കടന്നാല് കേസ് ആരോഗ്യ വകുപ്പിന്റെ കോവിഡ് നിയന്ത്രണങ്ങള് ലംഘിച്ച് തമിഴ്നാട്ടിലേക്ക് പ്രവേശിക്കുന്നവര്ക്കെതിരെ കേസെടുക്കുമെന്ന് കോയമ്ബത്തൂര് ജില്ലാ ഭരണകൂട. കേരളത്തില് കോവിഡ് വ്യാപനം വര്ധിച്ചതോടെയാണ് നടപടി കടുപ്പിക്കുന്നത്. തമിഴ്നാട്ടിലേക്കു പ്രവേശിക്കാന് ടിഎന് ഇ പാസിനൊപ്പം 2 ഡോസ് വാക്സീനെടുത്ത സര്ട്ടിഫിക്കറ്റോ 72 മണിക്കൂര് മുന്പെടുത്ത ആര്ടിപിസിആര് നെഗറ്റീവ് ഫലമോ നിര്ബന്ധമാണ്. ആംബുലന്സ്, രോഗികളുമായി പോവുന്ന വാഹനങ്ങള്, വിദ്യാഭ്യാസജോലി ഇന്റര്വ്യൂ, മരണവുമായി ബന്ധപ്പെട്ട യാത്രകള്, ആവശ്യ സര്വീസുകള്, ചരക്കു വാഹനങ്ങള് എന്നിവയ്ക്ക് ഇളവുണ്ട്. അതേസമയം, ഓണാവധിക്കു ശേഷം നാട്ടില് നിന്നു മടങ്ങുന്നവരുടെ തിരക്ക് കൂടിയിട്ടുണ്ട്. ദിനംപ്രതി മൂവായിരത്തോളം പേരാണ് അതിര്ത്തി കടന്നു പോവുന്നത്. അതിനാല് കൂടുതല് പൊലീസ്, ആരോഗ്യ വകുപ്പ് ഉദ്യോഗസ്ഥരെയും ടാസ്ക് ഫോഴ്സ് വൊളന്റിയര്മാരെയും പരിശോധനയ്ക്കായി ചാവടി അതിര്ത്തിയില് നിയോഗിച്ചു.